CELEX: 62017TA0571
Language: lt
Date: 2020-04-02 00:00:00
Title: Byla T-571/17: 2020 m. balandžio 2 d. Bendrojo Teismo sprendimas byloje UG / Komisija (Viešoji tarnyba – Sutartininkai – Neterminuota sutartis – KTĮS 47 straipsnio c punkto i papunktis – Nutraukimas įspėjus – Nutraukimo motyvai – Su tarnybos interesu nesuderinami elgesys tarnyboje ir požiūris į darbą – Akivaizdi vertinimo klaida – Esminio faktinių aplinkybių tikslumo kontrolė – Įrodymų nebuvimas – Atsakomybė – Materialinė žala – Mokėtinų atlyginimų išmokėjimas)

25.5.2020   
            
            
               LT
            
            
               Europos Sąjungos oficialusis leidinys
            
            
               C 175/10
            
         
      2020 m. balandžio 2 d. Bendrojo Teismo sprendimas byloje UG / Komisija
      
      (Byla T-571/17) (1)
      
      (Viešoji tarnyba - Sutartininkai - Neterminuota sutartis - KTĮS 47 straipsnio c punkto i papunktis - Nutraukimas įspėjus - Nutraukimo motyvai - Su tarnybos interesu nesuderinami elgesys tarnyboje ir požiūris į darbą - Akivaizdi vertinimo klaida - Esminio faktinių aplinkybių tikslumo kontrolė - Įrodymų nebuvimas - Atsakomybė - Materialinė žala - Mokėtinų atlyginimų išmokėjimas)
      (2020/C 175/11)
      Proceso kalba: prancūzų
      
         Šalys
      
      
         Ieškovė: UG, atstovaujama advokatų M. Richard ir P. Junqueira de Oliveira
      
         Atsakovė: Europos Komisija, atstovaujama G. Berscheid, L. Radu Bouyon ir B. Mongin
      
         Dalykas
      
      SESV 270 straipsniu grindžiamas prašymas, pirma, panaikinti 2016 m. spalio 17 d. Komisijos „Infrastruktūros ir logistikos biuro Liuksemburge“ (ILL) sprendimą nuo 2017 m. rugpjūčio 20 d. pagal Kitų Europos Sąjungos tarnautojų įdarbinimo sąlygų 47 straipsnio c punkto i papunktį nutraukti ieškovės darbo sutartį ir, antra, atlyginti ieškovei turtinę žalą, tariamai patirtą dėl šio sprendimo, taip pat neturtinę žalą, tariamai partirtą dėl žeminančio elgesio, kurį lėmė tai, jog ji vykdė funkcijas profesinėje sąjungoje ir išėjo vaiko priežiūros atostogų.
      
         Rezoliucinė dalis
      
      
                  1.
               
               
                  Panaikinti 2016 m. spalio 17 d. Europos Komisijos sprendimą nutraukti UG neterminuotą sutartį.
               
            
                  2.
               
               
                  Per tris mėnesius nuo šio tarpinio sprendimo paskelbimo šalys turi pateikti Bendrajam Teismui arba pasiektą susitarimą dėl piniginės kompensacijos dėl neteisėto 2016 m. spalio 17 d. sprendimo dydžio, arba, nepasiekus susitarimo, su šiuo dydžiu susijusius reikalavimus, išreikštus skaičiais.
               
            
                  3.
               
               
                  Atmesti likusią ieškinio dalį.
               
            
                  4.
               
               
                  Atidėti bylinėjimosi išlaidų klausimo nagrinėjimą.
               
            
         (1)  OL C 357, 2017 10 23.